Näed, trikitas ja lollitas jälle. On ta ju kogu aeg öelnud, et tema teeb telesaadet. Hästi teeb. Lollitab neid, kes saate tegemisel osalevad - artiste, melodiste, zhurnaliste. Ning muidugi mind ja sind - vaatajat. Mõnisadatuhat meid ikka oli, kes saadet vaatasid. Paarkümmendtuhat neist igiaktiivset, kes ihu ja hingega elavad kaasa viisuvalimistel, baarivalimistel, staarivalimistel ja üldse  valimistel. Sadatuhat neid, kes vaatavad nii nagu alati, sest alati on vaadatud. Ja sadatuhat vast neid, kes raiu või tükkideks, raiuvad, et nemad pole seda saadet vaadanud ja ei vaata ka, maksa või sadatuhat peale.